Erős lehűlés jön
Vasárnap erős szél, 4-7 fok várható. Az ünnepekre erős lehűlést jósolnak.
Vasárnap felhőátvonulások várhatóak, több órás napsütés mindenhol valószínű. Számottevő csapadék nem lesz, csak néhol lehet futó zápor, havas eső. Az északnyugati szél a délnyugati és északkeleti megyéket leszámítva megerősödik, időnként viharos széllökések kíséretében, a hőmérséklet 4 és 7 Celsius-fok között alakul.

Az ünnepek alatt erős lehűlés várható, az ünnepek idejére. A Nyugat-, majd Észak-Európában terjeszkedő magasnyomású rendszer keleti-, majd délkeleti peremén kedd délutántól sarkvidéki eredetű hideg levegő zúdul a Kárpát-medencébe. Kedden, a viharos északnyugati szélben szórványosan hózáporok alakulnak ki.

Részletesebb előrejelzésért kattintson a FigyelőNet Időjárás rovatára

Szerdán, szenteste napján főként keleti megyékben lehet hózápor, majd csütörtökön, a karácsony első napján az észak-európai anticiklon peremén egy hideg örvény érintheti térségünket, szórványosan kisebb havazás, hózápor lehetséges.
Belföld